
ABSTRACT 


In the present study the ak ie of periderm was observed in the perennial roots 
of some of the species investigated -f the Liliaceae occurring in South Africa. In two species 
the development of wound periderr was observed. 

The phellogen originates in the cortical layer(s) next to or very close to the exodermis. 
The periderm eventually becomes the outer protective tissue of the root. Many more layers 
of phellem than phelloderm are formed. 


INLEIDING 

Geen besonderhede oor die ontwikkeling van periderm by die wortels van 
Liliaceae-soorte kon in die beskikbare literatuur opgespoor word nie. Dat 
periderm wel ontwikkel in die wortels van sommige monokotiele is reeds lank 
bekend. Hieroor skryf Arber (1925) soos volg: ,,A very general difference 
between monocotyledonous and dicotyledonous roots lies in the fact that in 
monocotyledons the periderm is commonly superficial, while in dicotyledons 
it is, as a rule, pericyclic. Priestley and his colleagues’ interesting work on the 
endodermis throws some light on this distinction. According to their views, 


* Deel van ’n verkorte weergawe van `n proefskrif goedgekeur vir die graad van Doktor 
in die Natuurwetenskappe aan die Universiteit van Stellenbosch, September 1965. 
+ Aanvaar vir publikasie 17 Julie 1968. 

the endodermis in many plants in its ‘secondary’ stage is rendered impermeable 
to water and to solutes by the presence of a suberin lamella on the inner surface 
of the cell wall. When the walls of all the endodermal cells suffer this change, 
a cork layer commonly arises in the pericycle—the necessary meristematic 
activity being stimulated by the accumulation of sap within the endodermal 
barrier. If, on the other hand, some of the cells fail to pass over into the 
‘secondary’ condition, and remain as ‘passage’ cells, the endodermis is an in- 
effectual barrier, and no sap accumulates within it. But the exodermis, within 
the piliferous layer, is often impenetrable, and so the sap, after passing freely 
through the endodermis, may be held up at the exodermis, with the result 
that cork formation occurs in the outer cortical layers”. 


MATERIAAL EN METODES 
Sien Pienaar (1968 a, p. 38—39 en 1968 b, p. 92—93). 


Fig. 1. Aloe arborescens. Dwarssnee van die kurklae en die buiteskors in ’n ou wortel: k, 
kurklae; sk, skors wat bestaan uit dunwandige en dikwandige parenchiemselle. Let op die 
radiale rangskikking van die kurksellae. 


`n Anatomiese en Ontogenetiese Studie van die Wortels van S.A. Liliaceae: 259 
V. Die Ontwikkeling van Periderm by `n Paar Soorte. 


Fig. 2. Aloe ciliaris. Dwarssnee van die buitedeel van die wortel: ep, epidermis, ex, ekso- 
dermis; kk, fellogeen begin differensieer in die buiteskors; sk, skorsparenchiem. 


ONDERSOEK EN BESPREKING 

In die huidige studie is die ontwikkeling van periderm waargeneem by die 

volgende ondersoekte soorte: 
Aloe arborescens Mill. 
A. ciliaris Haw. 
Gasteria pillansii Kensit. 
Haworthia truncata Schênl. 
Sansevieria longiflora Sims. 

By die meerjarige wortels van die bg. soorte is vasgestel dat die periderm 
ontwikkel uit die buitenste sellae van die skors, m.a.w. die periderm ontstaan 
eksogeen en nie endogeen uit die perisikel soos by wortels van meeste dikotiele 
nie. Die huidige bevinding stem dus ooreen met dié van Arber (1925). 

Die ontwikkeling van periderm by Aloe arborescens (fig. 1) is besonder 
duidelik. Die fellogeen begin differensieer in die skorslaag teenaan die eksoder- 

mis. By A. ciliaris (fig. 2), Gasteria pillansii (fig. 3) en Sansevieria longiflora 
(fig. 4) differensieer die fellogeen nagenoeg in die vierde skorssellaag vanaf die 
epidermis. 

In die ou wortel van Aloe arborescens (fig. 1) bestaan die felleem uit ongeveer 
twaalf platgedrukte sellae. Die selle is betreklik groot, die selwande dun en 
verkurk en intersellulére ruimtes is afwesig. Sommige van die selle bevat ’n 
donker, onbekende inhoud. 

Behalwe by Aloe ciliaris (fig. 2) kon die fellogeen nie as `n duidelik aan- 
eenlopende sellaag onderskei word nie. 

By al die ondersoekte soorte begin die ontwikkeling van die periderm min 
of meer aan die einde van primére ontwikkeling van die wortels. Die epidermis 
en die eksodermis verdwyn geleidelik en die periderm vorm dus uiteindelik 
die beskermende mantel van die wortel. Meer felleemlae as fellodermlae word 
gevorm. 

Arber (1925) verwys na die navorsing van Priestley en sy kollegas i.v.m. 
die mate van verdikking en verkurking van die wande van die endodermisselle 
en die moontlike rol wat dit mag speel in die plek waar die fellogeen gaan diffe- 
rensieer. (Sien Inleiding.) 

Die endodermisselle van die huidig ondersoekte soorte vertoon aldrie 
moontlike stadia van ontwikkeling, nl. primér, sekondér en tersiér. Indien lg. 
twee toestande voorkom is daar in elk geval dunwandige deurlaatselle en/of 
eenvoudige stippels in die verdikte, verhoute selwande aanwesig. Volgens 
Priestley, soos aangehaal deur Arber (1925), sal die endodermis dus in hierdie 


Fig. 3. Fig. 4. 


Fig. 3. Gasteria pillansii. Dwarssnee van die kurklae in die buitedeel van die wortel: k, 
felleem; kk, moontlike fellogeensel. 


Fig. 4. Sansevieria longiflora. Dwarssnee van die kurklae in die buitedeel van die wortel: 
d, deurlaatsel in die eksodermis met `n protoplasmatiese inhoud; ep, oorblyfsels van die 
epidermis; ex, eksodermis; k, felleem; kk, fellogeen. 

Fig. 5. Aloe arborescens. Dwarssnee van die buitelae van die jong wortel voordat sekondêre 

ontwikkeling plaasvind: d, deurlaatsel met `n protoplasmatiese inhoud en ’n sterk verdikte 

buitenste tangensiale wand; ep, epidermis; ex, eksodermis; sk, parenchimatiese skors. Let 
op die verdikte buitenste tangensiale wande van die epidermis. 


soorte `n ondoeltreffende afsluitingslaag t.o.v. water en opgeloste stowwe vorm. 
Aan die binnekant van die endodermis sal dus geen opeenhoping van sap wees 
nie en sal die perisikel of ander parenchiemselle waarskynlik nie tot meriste- 
matiese aktiwiteit gestimuleer word nie. Fellogeen sal dus nie hier differensieer 
nie. 

Die wande van die eksodermisselle van die huidig ondersoekte soorte is 
deurgaans verkurk, hetsy of hulle dun- of dikwandig is. By Sansevieria longiflora 
is die eksodermis meer as een sellaag breed. Behalwe by Haworthia truncata 
bestaan die eksodermis uit groot selle en kleiner deurlaatselle. Lg. besit `n 
protoplasmatiese inhoud. Die buitenste tangensiale wande van die deurlaatselle 
in die eksodermis van die jong wortel van Aloe arborescens (fig. 5), is aansienlik 
verdik en verkurk. 

Uit bostaande kenmerke wil dit dus voorkom of die eksodermis van die 
huidig ondersoekte soorte wel, in `n groot mate, ondeurdringbaar kan wees 
vir water en opgeloste stowwe wat deur die endodermis na buite sou kon be- 
weeg. 

Of die opeenhoping van water en voedsel in die skorslae teenaan die ekso- 
dermis enige meristematiese aktiwiteit in daardie skorsselle stimuleer, is nie 
duidelik nie. In hierdie verband kan verwys word na die meerlagige, dikwandige 
en verkurkte eksodermis by Bulbine caulescens, Asparagus compactus en 
Dracaena hookeriana (vgl. Pienaar, 1968 b, p. 106), wat by uitstek ondeurdring- 
baar mag wees vir water en opgeloste stowwe, en tog ontwikkel by hierdie 
soorte geen periderm nie. In ’n dwarssnee kan die periderm redelik maklik 
onderskei word van die meerlagige eksodermis. Die peridermselle is radiaal 
gerangskik en tangensiaal baksteenvormig afgeplat, terwyl dit nie die geval is 
met die meerlagige eksodermisselle nie. 


Fig. 6. Kniphofia ensifolia. Dwarssnee van die buitenste gedeelte van die wortel om die 
ontwikkeling van wondperiderm te illustreer: is, intersellulére ruimte; k, felleem, sowat 
3—4 sellae breed; 0, oorblyfsels van die epidermis en die buitelaag(lae) van die skors. 

V. Die Ontwikkeling van Periderm by `n Paar Soorte. 


Die ontwikkeling van wondperiderm is waargeneem by Veltheimia deasii 
Barnes en Kniphofia ensifolia Baker (fig. 6). Ook in hierdie gevalle differensieer 
die fellogeen in die buitenste skorslae en is die kurkselle radiaal gerangskik. 


OPSOMMING 

1. Die ontwikkeling van periderm kom voor by die blywende wortels van som- 
mige soorte van die Liliaceae. 

2. Die fellogeen differensieer in die buitenste skorslaag(lae) teenaan of naby 
aan die eksodermis. 

3. Die moontlike rol wat die deurlaatbaarheid van die endo- en die eksoder- 
misselle speel by die differensiasie van die fellogeen, is nie duidelik nie. 

4. Meer felleemlae as fellodermlae word gevorm. 

. Die felleemselle is dunwandig en sonder intersellulêre ruimtes. 

6. Die periderm vorm by die ou wortels die beskermende mantel van die wortel. 


Gn 

